สวัสดีค่ะ คือหนูพึ่งไปถอนฟันมาเมื่อ 2 วันก่อน ถอนเพื่อจัดฟันค่ะ ในวันที่ถอนหนูไม่กล้าดื่มน้ำหรือกินอะไรเลย 6 ชม.วันต่อมาหนูมีแผลเหมือนร้อนในเกือบออกมานอกริมฝีปากค่ะ แต่มันก็ยังอยู่ข้างในอยู่ แถมปากบวมๆ ตอนแรกหนูนึกว่าร้อนใน แต่มาหนูส่องกระจก มันไม่ใช่สีขาวเหมือนร้อนในปกติ แต่มันเป็นสีเหลืองค่ะ และมันตึงๆปากด้วย เหมือนมีแม็กมาเย็บปากเลยค่ะ มีอาการเหมือนร้อนใน แบบปวดแสบ แต่มันเป็นสีเหลืองแถมมาเกิดตรงที่ไม่เคยเกิดด้วย หนูเลยสงสัยค่ะ ว่ามันเป็นร้อนในหรืออะไรคะ ;—; ปล เป็นมา 2 วันแล้วค่ะ
สวัสดีค่ะ การวินิจฉัยที่เป็นไปได้กรณีแผลในปาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เริมที่ริมฝีปาก หากเป็นก้อนหรือตุ่มน้ำใสบริเวณริมฝีปากด้านนอกในกรณีดังกล่าวอาจเกิดจากการทำหัตถการที่ฟันนำมาก่อนก็ได้ หรืออาจเป็นแผลร้อนในจากสาเหตุอื่นๆดังกล่าวไปแนะนำใช้ยาสเตียรอยด์ทาบางๆเฉพาะที่ได้ จะเป็นสเตียรอยด์ชนิดที่ใช้กับแผลในปากโดยตรง สามารถปรึกษาแพทย์หรือเภสัชกรใกล้บ้านได้ หากปวดมากรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆสังเกตเรื่องแผลในปากที่มีการถอนฟัน ว่าแผลมีอาการปวด บวม แดง ร้อนผิดปกติ กลิ่นเหม็นมากในปาก หนองไหลหรือไม่ อาจเป็นสัญญาณว่ามีการติดเชื้อของแผลหากแผลที่คล้ายร้อนในตรงริมฝีปากนี้ลุกลามมากขึ้น ปวด บวมมาก มีหนองไหล มีไข้ อาจมีการติดเชื้อที่รุนแรงกว่าแผลร้อนในในปากธรรมดา ควรไปพบแพทย์